वैज्ञानिक पक्षः जनेऊ स्वास्थ्य और पौरुष के लिए बहुत लाभकारी होता है। हृदय रोग की संभावना को कम करता है। विज्ञान के अनुसार दाएँ कान की नस अंडकोष और गुप्तेन्द्रियों से जुड़ी होती है। मूत्र विसर्जन के समय दाएँ कान पर जनेऊ लपेटने से शुक्र की रक्षा होती है। जिनको बार-बार बुरे स्वप्न आते हैं, उन्हें सोते समय कान पर जनेऊ लपेटकर सोना चाहिए। इससे बुरे स्वप्न की समस्या से मुक्ति मिल जाती है। कान पर जनेऊ लपेटने से पेट संबंधी रोग एवं रक्तचाप की समस्या से भी बचाव होता है। शरीर के पृष्ठभाग में पीठ पर जाने वाली एक प्राकृतिक रेखा है जो विद्युत प्रवाह की तरह काम करती है। यह रेखा दाएँ कंधे से लेकर कमर तक स्थित है। जनेऊ धारण करने से विद्युत प्रवाह नियंत्रित रहता है जिससे काम-क्रोध पर नियंत्रण रखने में आसानी होती है।